****

**ΝΟΜΟΣ ΚΥΚΛΑΔΩΝ**

**ΔΗΜΟΣ ΠΑΡΟΥ**

**Δ/ΝΣΗ ΔΙΟΙΚΗΤΙΚΗΣ ΟΡΓΑΝΩΣΗΣ**

**ΕΞΥΠΗΡΕΤΗΣΗΣ ΤΟΥ ΠΟΛΙΤΗ &**

**ΚΟΙΝΩΝΙΚΗΣ ΜΕΡΙΜΝΑΣ**

**ΤΜΗΜΑ ΚΟΙΝΩΝΙΚΗΣ ΜΕΡΙΜΝΑΣ**

**& ΠΡΟΣΤΑΣΙΑΣ**

Αναπλ. Προϊσταμένη Λουκία Μαλαματένιου

Ταχ. Δ/νση: Παροικία, Πάρος 84400

Πάρος, 23 Ιουλίου 2024

**Aνακοίνωση**

**ΧΡΟΝΙΚΗ ΠΕΡΙΟΔΟ ΕΓΓΡΑΦΗΣ – ΕΠΑΝΕΓΓΡΑΦΗΣ ΝΗΠΙΩΝ/ΒΡΕΦΩΝ**

Οι Αιτήσεις εγγραφών και η υποβολή των δικαιολογητικών για τους Παιδικούς – Βρεφονηπιακούς Σταθμούς του Δήμου Πάρου για την περίοδο 2024-2025 θα πραγματοποιούνται από **τις 24/07/2024 έως και 06/08/2024 μέχρι τις 24.00**, αποκλειστικά **ηλεκτρονικά** στο email του Δήμου Πάρου **protokolo@paros.gr**. **Προσοχή : Απαραίτητη προϋπόθεση για την ολοκλήρωση της διαδικασίας και την εγκυρότητα της αίτησης εγγραφής είναι και η ηλεκτρονική υποβολή όλων των δικαιολογητικώ**ν.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

**ΕΓΓΡΑΦΗΣ - ΕΠΑΝΕΓΓΡΑΦΗΣ**

**1**.**ΑΙΤΗΣΗ ΕΓΓΡΑΦΗΣ: (επισυνάπτεται)**

**2.ΠΙΣΤΟΠΟΙΗΤΙΚΟ ΟΙΚΟΓΕΝΕΙΑΚΗΣ ΚΑΤΑΣΤΑΣΗΣ** έκδοσης τελευταίου τριμήνου. Σε περίπτωση που οι γονείς είναι αλλοδαποί προσκομίζεται πρόσφατο πιστοποιητικό οικογενειακής κατάστασης ή άλλο ισοδύναμο έγγραφο με επίσημη μετάφραση στην ελληνική γλώσσα καθώς και η άδεια νόμιμης παραμονής στη χώρα μας και εφόσον έχει λήξει, βεβαίωση ανανέωσης από την αρμόδια υπηρεσία.

**3.ΙΑΤΡΙΚΗ ΒΕΒΑΙΩΣΗ** του παιδιού και **ΦΩΤΟΑΝΤΙΓΡΑΦΑ ΤΟΥ ΒΙΒΛΙΑΡΙΟΥ ΥΓΕΙΑΣ** του παιδιού : α) της σελίδας με τα στοιχεία του παιδιού, β) της σελίδας παιδιατρικής εξέτασης κατά την έξοδο από το μαιευτήριο και γ) των σελίδων των εμβολίων που προβλέπονται κάθε φορά, ανάλογα με την ηλικία του παιδιού. Συμπεριλαμβάνονται τα αποτελέσματα φυματιοαντίδρασης Mantoux όπως, κάθε φορά, προβλέπεται από το Εθνικό Πρόγραμμα Εμβολιασμών.

**4.ΒΕΒΑΙΩΣΗ ΕΡΓΑΣΙΑΣ** (αφορά και τους δύο γονείς)

**-ΓΙΑ ΤΟΥΣ ΕΡΓΑΖΟΜΕΝΟΥΣ ΣΤΟ ΔΗΜΟΣΙΟ, ΤΟΠΙΚΗ ΑΥΤΟΔΙΟΙΚΗΣΗ** απαιτείται πρόσφατη βεβαίωση εργασίας

**- ΓΙΑ ΤΟΥΣ ΕΡΓΑΖΟΜΕΝΟΥΣ ΣΤΟΝ ΙΔΙΩΤΙΚΟ ΤΟΜΕΑ** απαιτούνται :

Α) Πρόσφατη βεβαίωση εργασίας με αποδοχές από τον εργοδότη και

Β) Πρόσφατο αντίγραφο μηχανογραφημένων ενσήμων από τον ασφαλιστικό τους φορέα

**-ΓΙΑ ΤΟΥΣ ΕΛΕΥΘΕΡΟΥΣ ΕΠΑΓΓΕΛΜΑΤΙΕΣ** απαιτούνται :

Α) Αντίγραφο της δήλωσης έναρξης επιτηδεύματος στην Δ.Ο.Υ. ή βεβαίωση ασφαλιστικού φορέα.

Β) Υπεύθυνη Δήλωση του Ν.1599/86 περί μη διακοπής της άσκησης επιτηδεύματος.

**-ΓΙΑ ΤΟΥΣ ΑΝΕΡΓΟΥΣ** **ΓΟΝΕΙΣ** απαιτείται βεβαίωση ανεργίας από την ΔΥΠΑ (Δημόσια Υπηρεσία Απασχόλησης, πρώην ΟΑΕΔ) ή αντίγραφο του δελτίου ανεργίας σε ισχύ, σε κάθε περίπτωση εκδοθέντα πριν την ημερομηνία έναρξης υποβολής των εγγραφών, με εξαίρεση την περίπτωση του πρόσφατα απολυθέντος εργαζόμενου όπου προσκομίζεται αντίγραφο της καταγγελίας της σύμβασης εργασίας.

**-ΓΙΑ ΤΟΥΣ ΑΥΤΟΑΠΑΣΧΟΛΟΥΜΕΝΟΥΣ ΣΤΟΝ ΠΡΩΤΟΓΕΝΗ** **ΤΟΜΕΑ** απαιτείται βεβαίωση ασφαλίσεως από τον ΟΓΑ

**-ΓΙΑ ΤΟΥΣ ΑΥΤΟΑΠΑΣΧΟΛΟΥΜΕΝΟΥΣ ΕΚΤΟΣ ΠΡΩΤΟΓΕΝΗ ΤΟΜΕΑ** απαιτείται αντίγραφο της Δήλωσης Έναρξης Επιτηδεύματος στην Δ.Ο.Υ. ή βεβαίωση ότι έχουν καταβληθεί εισφορές και Υπεύθυνη Δήλωση του Ν. 1599/86 περί μη διακοπής της άσκησης του επιτηδεύματος.

-**ΓΙΑ ΓΟΝΕΙΣ ΣΥΝΤΑΞΙΟΥΧΟΥΣ** απαιτείται συνταξιοδοτική πράξη

**-ΓΙΑ ΓΟΝΕΙΣ** **ΦΟΙΤΗΤΕΣ** απαιτείται βεβαίωση τελευταίου εξαμήνου σπουδών από την γραμματεία της Σχολής τους

**- ΓΙΑ ΓΟΝΕΑ ΠΟΥ ΥΠΗΡΕΤΕΙ ΤΗ ΣΡΑΤΙΩΤΙΚΗ ΤΟΥ** ΘΗΤΕΙΑ απαιτείται βεβαίωση από την αρμόδια στρατιωτική υπηρεσία

**5.ΠΡΑΞΗ ΔΙΟΙΚΗΤΙΚΟΥ ΠΡΟΣΔΙΟΡΙΣΜΟΥ ΦΟΡΟΥ (ΕΚΚΑΘΑΡΙΣΤΙΚΌ ΣΗΜΕΙΩΜΑ)** και των δύο γονέων του τρέχοντος οικονομικού έτους (εισοδήματα 2023)

**6.ΦΩΤ/ΦΟ ΠΡΟΣΦΑΤΟΥ ΛΟΓ/ΣΜΟΥ** **ΔΕΚΟ** (ηλεκτρικού ρεύματος, κινητής/σταθερής τηλεφωνίας, ΔΕΥΑΠ) απ’όπου προκύπτει η διεύθυνση κατοικίας των γονέων ή μισθωτήριο συμβόλαιο

**7.ΥΠΕΥΘΥΝΗ ΔΗΛΩΣΗ ΤΟΥ ν.1599/1986** (επισυνάπτεται) ορισμού υπευθύνου παραλαβής νηπίου, αποδοχής των βασικών κανόνων λειτουργίας Παιδικών-Βρεφικών-Βρεφονηπιακών Σταθμών και περί γνησιότητας των υποβαλλόμενων δικαιολογητικών.

**ΣΥΜΠΛΗΡΩΜΑΤΙΚΑ ΣΤΟΙΧΕΙΑ ΤΗΣ ΑΙΤΗΣΗΣ –**

 **ΟΔΗΓΙΕΣ ΚΑΙ ΔΙΚΑΙΟΛΟΓΗΤΙΚΑ**

• Αν οι γονείς είναι διαζευγμένοι και δεν αναφέρεται στο πιστοποιητικό οικογενειακής κατάστασης προσκομίζεται αντίγραφο διαζευκτηρίου και δικαστική απόφαση επιμέλεια.

• Αν οι γονείς είναι σε διάσταση προσκομίζεται αποδεικτικό έγγραφο της διάστασης καθώς και δικαστική απόφαση επιμέλειας ή προσωρινή διαταγή επιμέλειας.

• Σε περίπτωση ύπαρξης συμφώνου συμβίωσης απαιτείται η προσκόμιση του εκκαθαριστικού καθώς και το πιστοποιητικό οικογενειακής κατάστασης και των δύο μερών.

• Αν υπάρχει στην οικογένεια άτομο (γονέας ή τέκνο) με αναπηρία 67% και άνω, προσκομίζεται βεβαίωση πρωτοβάθμιας υγειονομικής επιτροπής (ΚΕΠΑ).